Morvedre Rap 2018 ja té calendari de concerts
22 de febrer 2018

​

 L'edició 2018 de Morvedre Rap ja té calendari de concerts, una vegada seleccionats els grups que actuaran. El concert eliminatori serà el divendres 2 de març en la sala Green Espai, i la final se celebrarà el divendres 9 de març en el Casal Jove.

Morvedre Rap és un certamen de l'associació Viure Dignament, que gestiona la sala Green Espai, amb la col·laboració de la regidoria de Joventut de l'Ajuntament de Sagunt.

La convocatòria per a participar, dirigida a grups i persones que fan rap, va estar oberta fins al passat 12 de febrer. Les bandes presentades per a actuar en el certamen han sigut: Arse, Sek One, Zodiaco Enfants, T. Dom i Doble K + Furia. Estos 5 grups actuaran divendres que ve 2 de març a les 22.30 hores en la sala Green Espai (C/ Fundició, el Port de Sagunt). En este esdeveniment, a més, hi haurà un espai de micròfon obert o _freest__yle_ per a aquelles persones que, fora de concurs, vulguen pujar a l'escenari a rapear.

Després del concert es realitzarà una votació a tres bandes: músics, organització i un/a representant del departament de Joventut, que seleccionaran un grup per a actuar en el Casal Jove en la final del 9 de març a partir de les 18.00 hores, compartint cartell amb artistes d’àmbit nacional com Dheformer i Franco Carter, que també coincidirà amb la Morvedre Rap Battles. A més, actuarà en el festival Music Port Fest que se celebrarà en el mes de juliol.

![](/media/unilkppu/56morvedre-rap-cartel_cuerpo.png)  
  
 

*   [](http://www.facebook.com/sharer.php?u=https://aytosagunto.es/va/actualitat/morvedre-rap-2018-ja-te-calendari-de-concerts/ "Facebook")
*   [](http://twitter.com/share?url=https://aytosagunto.es/va/actualitat/morvedre-rap-2018-ja-te-calendari-de-concerts/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/morvedre-rap-2018-ja-te-calendari-de-concerts/ "Linked In")
*   [](mailto:?body=https://aytosagunto.es/va/actualitat/morvedre-rap-2018-ja-te-calendari-de-concerts/)